*Tämä artikkeli käsittelee kanadalaista jääkiekkoilijaa. Muista samannimisistä henkilöistä katso Michael Rasmussen.*

**Michael Rasmussen** (s. 17. huhtikuuta 1999 Vancouver, Brittiläinen Kolumbia, Kanada) on kanadalainen jääkiekkoilija, joka pelaa NHL-joukkue Detroit Red Wingsin organisaatiossa. Seura varasi hänet koko NHL:n varaustilaisuuden yhdeksäntenä pelaajana kesällä 2017. Rasmussen on pelipaikaltaa keskushyökkääjä, mutta hän osaa pelata myös laidassa.

Pelityyli
---------

*The Sports Forecaster* -sivuston mukaan Rasmussen massiivisen kokoinen ja lahjakas voimahyökkääjä, joka on isojen raamiensakin myötä vahva. Hän on hyvä tekemään maaleja vastustajan maalin läheisyydestä ja Rasmussen on käyttökelpoinen maskipelaaja ylivoimalla. Hänellä on myös hyvät kädet. Rasmussenin sentteripelaaminen NHL-tasolla herettää kuitenkin kysymysmerkkejä, sillä hänellä on parannettavaa myös puolustuspelaamisessa.

Ura
---

### Seuraura

Rasmussen syntyi Brittiläisen Kolumbian Vancouverissa, mutta kasvoi Surreyssa. Hän pelasi C-juniori-ikäisenä Okanagan Hockey Academyssa, jonka sisäisen piste-, maali- ja syöttöpörssin Rasmussen voitti kaudella 2013–2014 tehoilla 41+46=87, joilla hän sijoittui koko OMAHA:n pistepörssissä kolmanneksi. Tri-City Americans varasi Rasmussenin koko WHL:n varaustilaisuuden seitsemäntenä pelaajana kesällä 2017. Hän pelasi kauden 2017–2018 vielä suurimmaksi osaksi Okanaganissa, jonka sisäisen pistepörssin voiton Rasmussen jakoi Taylor Wardin kanssa tehoilla 27+23=50, joilla he jakoivat CSSHL:n pistepörssin seitsemännen sijan. Rasmussen voitti sarjan pudotuspelien pistepörssin tehoilla 3+5=8. Hän voitti kauden päätteeksi CSSHL:n mestaruuden. Rasmussen debytoi kauden aikana myös Americansin WHL-joukkueessa, jossa hän pelasi yhden runkosarja- ja kolme playoff-ottelua. Rasmussen pelasi myös yhden ottelun BCHL-junioriliigan Penticton Veesissa. Hän edusti myös Brittiläistä Kolumbiaa Kanadan talvikisoissa.

Varsinaisella WHL:n tulokaskaudellaan 2015–2016 Rasmussen teki 63 runkosarjaottelussa tehot 18+25=43. Kaudella 2016–2017 hän oli 32 osumallaan Americansin toiseksi paras maalintekijä Morgan Geekien jälkeen. Rasmussen teki runkosarjassa kaikkiaan 55 tehopistettä. Hän pelasi kauden aikana myös CHL Top Prospects Gamessa. Rasmussenin kausi päättyi kuitenkin rannevammaan runkosarjan lopulla, eikä hän pelannut pudotuspeleissä.

Detroit Red Wings varasi Rasmussenin ensimmäisellä kierroksella koko NHL:n varaustilaisuuden yhdeksäntenä pelaajana kesällä 2017. Hän teki jo saman elokuussa seuran kanssa kolmivuotisen tulokassopimuksen. Rasmussen jatkoi kaudella 2017–2018 vielä Americansin WHL-joukkueessa, jossa hän toimi joukkueensa kapteenina. Rasmussen oli tehoilla 31+28=59 Americansin toiseksi paras maalintekijä Jordan Toppingin jälkeen ja hän sijoittui sisäisessä pistepörssissä neljänneksi. Rasmussen voitti myös joukkueen sisäisen tehotilaston lukemalla +17. Hän sijoittui myös tehoilla 16+17=33 koko WHL:n pudotuspelien pistepörssissä toiseksi edellään vain Lethbridge Hurricanesin Brad Morrison.

Rasmussen otti syksyn 2018 harjoitusleirin päätteeksi paikan Detroit Red Wingsin NHL-kauden 2018–2019 avauskokoonpanosta. Hän teki näin ollen NHL-debyyttinsä runkosarjan avauskierroksella 4. lokakuuta 2018 Columbus Blue Jacketsia vastaan. Rasmussen sai ottelussa jääaikaa 12.06 minuuttia. NHL-uransa avausmaalin Rasmussen teki 30. lokakuuta 2018 ylivoimalla vieraissa Columbus Blue Jacketsia vastaan.

Heinäkuussa 2021 Rasmussen solmi kolmevuotisen ja arvoltaan yhteensä 4,38 miljoonan dollarin jatkosopimuksen Red Wingsin kanssa.

Helmikuussa 2024 Rasmussen teki Red Wingsin kanssa neljävuotisen ja yhteensä 12,8 miljoonan dollarin arvoisen jatkosopimuksen.

### Maajoukkueura

Rasmussen pelasi alle 18-vuotiaiden Ivan Hlinkan muistoturnauksessa vuonna 2016. Hän edusti myös Canada Blackin joukkuetta World U-17 Hockey Challengessa vuonna 2015.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2014–2015 | Okanagan Hockey Academy | CSSHL | 28 | 27 | 23 | 50 | 36 | 3 | 3 | 5 | 8 | 4 |
|  | Penticton Vees | BCHL | 1 | 0 | 0 | 0 | 0 | – | – | – | – | – |
|  | Tri-City Americans | WHL | 1 | 0 | 0 | 0 | 2 | 3 | 0 | 0 | 0 | 0 |
| 2015–2016 | Tri-City Americans | WHL | 63 | 18 | 25 | 43 | 37 | – | – | – | – | – |
| 2016–2017 | Tri-City Americans | WHL | 50 | 32 | 23 | 55 | 50 | – | – | – | – | – |
| 2017–2018 | Tri-City Americans | WHL | 47 | 31 | 28 | 59 | 40 | 14 | 16 | 17 | 33 | 4 |
| 2018–2019 | Detroit Red Wings | NHL | 62 | 8 | 10 | 18 | 29 | – | – | – | – | – |
|  | Grand Rapids Griffins | AHL | 3 | 2 | 0 | 2 | 0 | – | – | – | – | – |
| 2019–2020 | Grand Rapids Griffins | AHL | 35 | 7 | 15 | 22 | 20 | – | – | – | – | – |
| 2020–2021 | Graz 99ers | ICEHL | 18 | 5 | 11 | 16 | 42 | – | – | – | – | – |
|  | Detroit Red Wings | NHL | 40 | 3 | 9 | 12 | 26 | – | – | – | – | – |
|  | Grand Rapids Griffins | AHL | 7 | 2 | 4 | 6 | 6 | – | – | – | – | – |
| 2021–2022 | Detroit Red Wings | NHL | 80 | 15 | 12 | 27 | 66 | – | – | – | – | – |
| 2022–2023 | Detroit Red Wings | NHL | 56 | 10 | 19 | 29 | 43 | – | – | – | – | – |
| 4 kautta | yhteensä | NHL | 238 | 36 | 50 | 86 | 164 | – | – | – | – | – |
| 3 kautta | yhteensä | AHL | 45 | 11 | 19 | 30 | 26 | – | – | – | – | – |
| 4 kautta | yhteensä | WHL | 161 | 81 | 76 | 157 | 129 | 17 | 16 | 17 | 33 | 4 |

Lähteet
-------

* Michael Rasmussen The Internet Hockey Databasessa (englanniksi)
* Michael Rasmussen Eurohockey-sivustolla (englanniksi)
* Michael Rasmussen *Elite Prospects*. Everysport Media Group AB.  (englanniksi)

### Viitteet

1. 1 2 3 4  Michael Rasmussen The Internet Hockey Databasessa (englanniksi)
2. 1 2 3  Michael Rasmussen Stats, Profile, Bio, Analysis and More *sportsforecaster.com*. XML Team Solutions, LLC. Viitattu 24.11.2018. (englanniksi)
3. 1 2 3  Michael Rasmussen *Elite Prospects*. Everysport Media Group AB.  (englanniksi)
4. ↑  2017 Sherwin-Williams CHL/NHL Top Prospects Game Rosters *sherwin-williamstopprospects.ca*.  14.12.2016. Toronto, ON:  The Canadian Hockey League.  Arkistoitu 24.11.2018. Viitattu 24.11.2018. (englanniksi)
5. ↑  Rocca, Taylor: 2017 NHL Draft: Work ethic aids Rasmussen’s rebound from injury *whl.ca*.  21.6.2017. The Canadian Hockey League. Viitattu 24.11.2018. (englanniksi)
6. ↑  Kujawa, Kyle: Detroit agrees to terms with 2017 first-round pick Michael Rasmussen  5.8.2017. DETROIT:  Detroit Red Wings. Viitattu 24.11.2018. (englanniksi)
7. ↑  Columbus Blue Jackets - Detroit Red Wings - October 4th, 2018 *NHL.com*.  4.10.2018. National Hockey League. Viitattu 24.11.2018. (englanniksi)
8. ↑  Detroit Red Wings - Columbus Blue Jackets - October 30th, 2018 *NHL.com*.  30.10.2018. National Hockey League. Viitattu 24.11.2018. (englanniksi)
9. ↑
10. ↑